
Grozījumi Ministru kabineta 2015. gada 8. decembra noteikumos Nr. 705 "Valsts un Eiropas Savienības atbalsta piešķiršanas kārtība pasākumā "Zināšanu pārneses un informācijas pasākumi""
Izdoti saskaņā ar Lauksaimniecības un lauku attīstības likuma
5. panta ceturto daļu
· Izdarīt Ministru kabineta 2015. gada 8. decembra noteikumos Nr. 705 "Valsts un Eiropas Savienības atbalsta piešķiršanas kārtība pasākumā "Zināšanu pārneses un informācijas pasākumi"" (Latvijas Vēstnesis, 2015, 248. nr.; 2016, 245. nr.; 2018, 125. nr.; 2019, 176. nr.; 2021, 122. nr.) šādus grozījumus:
· 1. Izteikt 2.2. apakšpunktu šādā redakcijā:
· "2.2. Komisijas 2023. gada 13. decembra Regulai (ES) Nr. 2023/2831  par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2023. gada 15. decembris, Nr. L ) (turpmāk – regula Nr. 2023/2831), ja atbalsts attiecināms uz darbībām pārtikas ražošanas (Līguma par Eiropas Savienības darbību I pielikumā neminētu pārtikas produktu (izņemot zivsaimniecības produktus) ražošanas) nozarē šo noteikumu 1.1. apakšpunktā minētajā apakšpasākumā;".
· 2. Izteikt 5.1 punktu šādā redakcijā:
· "5.1 Lai nodrošinātu šo noteikumu 1. punktā minēto apakšpasākumu īstenošanu, Lauku atbalsta dienests un konkrētā apakšpasākuma finansējuma saņēmējs apstrādā personas datus (personas vārdu, uzvārdu, personas kodu, tālruņa numuru, e-pasta adresi, Lauku atbalsta dienesta klienta numuru, nekustamā īpašuma adresi, nekustamā īpašuma kadastra numuru). Personas dati tiek glabāti līdz 2030. gada 31. decembrim. Ja piešķirts de minimis atbalsts šo noteikumu 1.1. apakšpunktā  minētajā apakšpasākumā, informāciju glabā ne mazāk kā līdz šo noteikumu 30. punktā noteiktajam termiņam."
· 3. Izteikt 23. punktu šādā redakcijā:
· "23. De minimis atbalstu piešķir, ievērojot regulas Nr. 2023/2831  1. panta 1. punktā minētos nozaru un darbību ierobežojumus. Atbalsta pretendents informē gala labuma guvēju, ka viņam jānodrošina regulas Nr. 2023/2831 1. panta 2. punktā noteiktās prasības."
· 4. Svītrot 24. punktu.
· 5. Izteikt 26. punktu šādā redakcijā:
· "26. Atbalsta pretendents, pamatojoties uz gala labuma guvēja uzskaites veidlapā norādīto informāciju de minimis atbalsta piešķiršanai, nosaka piešķiramā de minimis atbalsta apmēru, pieņem lēmumu par de minimis atbalsta piešķiršanu un ievada informāciju de minimis atbalsta uzskaites sistēmā saskaņā ar normatīvajiem aktiem par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem. Lēmumā par de minimis atbalsta piešķiršanu norāda, ka atbalsts tiek piešķirts saskaņā ar regulu Nr. 2023/2831. De minimis atbalstu uzskata par piešķirtu ar brīdi, kad ir pieņemts šajā punktā minētais lēmums."
· 6. Izteikt 27. punktu šādā redakcijā:
· "27. Pirms de minimis atbalsta piešķiršanas pārbauda, vai gala labuma guvējam minētais atbalsts nepalielina trīs gadu periodā, skaitot no de minimis atbalsta piešķiršanas dienas, saņemtā de minimis atbalsta kopējo apmēru līdz līmenim, kas pārsniedz regulas Nr. 2023/2831 3. panta 2. punktā noteikto maksimālo de minimis atbalsta apmēru. Izvērtējot atbalsta apmēru, vērtē saņemto de minimis atbalstu viena vienota uzņēmuma līmenī. Vienots uzņēmums ir tāds uzņēmums, kas atbilst regulas Nr. 2023/2831 2. panta 2. punktā minētajiem kritērijiem."
· 7. Izteikt 28. punktu šādā redakcijā:
· "28. Ievērojot regulas Nr. 2023/2831 5. panta 1., 2. un 3. punkta nosacījumus, de minimis atbalstu drīkst kumulēt ar citu de minimis atbalstu līdz regulas Nr. 2023/2831 3. panta 2. punktā noteiktajam attiecīgajam robežlielumam, kā arī drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā vai Eiropas Komisijas lēmumā."
· 8. Izteikt 29. punktu šādā redakcijā:
· "29. Lēmumu par atbalsta piešķiršanu saskaņā ar regulu Nr. 2023/2831 var pieņemt līdz šīs regulas darbības beigām."
· 9. Izteikt 30. punktu šādā redakcijā:
· "30. Atbalsta pretendents nodrošina informācijas pieejamību 10 gadus, skaitot no pēdējā de minimis atbalsta piešķiršanas dienas. Gala labuma guvējs datus par de minimis atbalstu glabā 10 gadus no brīža, kad piešķirts atbalsts."

